ভাসানটেক সরকারি কলেজ

ভাসানটেক সরকারি কলেজ, ঢাকা (সংক্ষেপে ভিজিসি) বাংলাদেশ সরকার কর্তৃক পরিচালিত ঢাকার একটি উচ্চমাধ্যমিক শিক্ষাপ্রতিষ্ঠান। এটি বাংলাদেশের রাজধানীর ঢাকা ক্যান্টনমেন্টের ভাষানটেক থানার বিআরপি গেইটে অবস্থিত। ২০১৪ সালের ২৪ এপ্রিল ১ একর পরিমাপের ভূমির উপর শিক্ষাপ্রতিষ্ঠানটি প্রতিষ্ঠিত হয়। এটি ঢাকা মাধ্যমিক ও উচ্চমাধ্যমিক শিক্ষা বোর্ডের আওতাধীন।

ইতিহাস
বাংলাদেশ সরকারের নির্দেশনায় এই কলেজটি ২০১৪ সালে প্রতিষ্ঠিত হয়। ২১ মে ২০১৪ তারিখে ২৪ জন শিক্ষকের পদায়ন ও যোগদানের মধ্য দিয়ে কলেজ সৃষ্টির প্রথম ধাপ সম্পন্ন হয়। কলেজের চারতলা ভবনের নির্মাণ কাজ শেষ হয় ২০১৬ সালে। কলেজটি বর্তমানে কেবল উচ্চ মাধ্যমিক পর্যায়ের শিক্ষা কার্যক্রম চলমান রয়েছে।

 শিক্ষা কার্যক্রম ও পদ্ধতি 
শিক্ষা-সংযম-শৃঙ্খলা – এই তিনটি হলো কলেজটির মূলমন্ত্র।

 ভর্তি প্রক্রিয়া 
প্রতিবছর এসএসসি পরীক্ষার ফল প্রকাশের পর ভর্তি বিজ্ঞপ্তি প্রকাশিত হয়। একাদশ শ্রেণিতে অনলাইনের মাধ্যমে নতুন ছাত্রছাত্রী ভর্তি করা হয়। শিক্ষার্থীদের এসএসসি পরীক্ষার জিপিএর  উপর ভিত্তি করে তৈরি করা মেধাতালিকা অনুযায়ী ভর্তি করা হয়। ভর্তির জন্য ন্যূনতম জিপিএ ফাইভ থাকা লাগে।

সহশিক্ষা কার্যক্রম
কলেজটি বিভিন্ন সহশিক্ষা কার্যক্রম পরিচালনা করার জন্য সুপরিচিত। কলেজের শিক্ষার্থীরা পাঠ্যবইয়ের শিক্ষার পাশাপাশি নানা ধরনের সহশিক্ষা কার্যক্রমে নিয়মিত অংশ নিয়ে থাকে। উদাহরণ হিসেবে রয়েছে বিতর্ক ও ক্রীড়া সহ বিভিন্ন প্রতিযোগিতায় অংশগ্রহণ ইত্যাদি।
সারা বছর কলেজটিতে বিভিন্ন ক্লাব পরিচালিত হয়। ক্লাবগুলো হলো:
 ভিজিসি সাইন্স ক্লাব
 ভিজিসি আইটি ক্লাব
 ভিজিসি রোভার স্কাউট

 তথ্যসূত্র 

 বহিঃসংযোগ 
 ভাষানটেক সরকারি কলেজ ওয়েবসাইট
 ভাষানটেক সরকারি কলেজ ফেসবুক পেজ
 ভাষানটেক সরকারি কলেজ গ্রুপ
 মাধ্যমিক ও উচ্চশিক্ষা অধিদপ্তর 

বিষয়শ্রেণী:ঢাকা জেলার মহাবিদ্যালয়
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:২০১৪-এ বাংলাদেশে প্রতিষ্ঠিত
বিষয়শ্রেণী:২০১৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকার বিশ্ববিদ্যালয় ও মহাবিদ্যালয়